Diari Oficial de la Generalitat Valenciana


Sumari del DOGV 875, del 25-07-1988 (1988/811711)

DECRET 102/1988, de 18 de juliol, del Consell de la Generalitat Valenciana, pel qual es regula la constitució de Comissions Gestores en Entitats Locals d'àmbit territorial inferior al Municipi.
-------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/07/18/102/dof/vci/html**

### Dades del document

Número de DOGV
:   875

Data del DOGV
:   25-07-1988

Secció del DOGV
:   DISPOSICIONS GENERALS

Número del document
:   1988/811711


Data del document
:   18-07-1988

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 102/1988, de 18 de juliol, del Consell de la Generalitat Valenciana, pel qual es regula la constitució de Comissions Gestores en Entitats Locals d'àmbit territorial inferior al Municipi.  
La Constitució dels òrgans de les Entitats Locals d'àmbit territorial inferior al Municipi, en els casos de nova creació, així com el normal funcionament de les ja constituïdes, poden vore's afectats per la no celebració d'eleccions locals coincidents amb la seua creació, o per la no presentació de candidatures per a l'elecció d'Alcalde Pedani o falta de designació dels Vocals per part dels representants de les candidatures, a més del supòsit de que aquelles eleccions es declaren nules.  
Juntament amb la regulació de la constitució de Comissions Gestores en els supòsits esmentats, és convenient contemplar també el règim a seguir en els casos de vacant en l'Alcaldia Pedània i en la Junta Veïnal o en les mateixes Comissions Gestores, per defunció, renúncia o inhabilitació especial per sentència judicial.  
Tanmateix és el moment oportú d'establir expressament el règim d'assignació d'atribucions a la Comissió Gestora i al seu President.  
La Llei Orgànica de Règim Electoral General 5/1.985, de 19 de juny, disposa, en el seu article 199.1, que el règim electoral dels òrgans de les Entitats Locals d'àmbit territorial inferior al Municipi seran el que establesquen les Lleis de les Comunitats Autònomes que les instituesquen o reconeguen, que, en tot cas, hauran de respectar el que es disposa en la Llei Reguladora de les Bases de Règim Local i que, en defecte de la legislació de les Comunitats Autònomes, s'aplicarà allò previst en els següents números de l'article susdit. Els articles 182 i 183 de la Llei Electoral regulen la constitució de les Comissions Gestores en els Municipis, i l'article 42 del Reial Decret Legislatiu 781/1986, de 18 d'abril, Text Refós de les disposicions legals vigents en matèria de Règim Local, atribueix les competències de constitució d?aquelles Entitats Locals a les Comunitats Autònomes.  
En atenció d'aquests motius, de conformitat amb allò disposat en l'article 31.8 de la Llei Orgànica 5/1.982, d'1 de juliol, de l'Estatut d'autonomia de la Comunitat Valenciana, i els articles 3.2.a) i 45 de la Llei Reguladora de les Bases del Règim Local, a proposta del Conseller d?administració Pública i prèvia deliberació del Consell de la Generalitat Valenciana, en sessió celebrada el dia 18 de juliol de 1988,  
DECRETE:  
Article primer  
Un. En les Entitats d'àmbit territorial inferior al municipi, en les quals, després de la celebració de les eleccions locals parcials corresponents, no s'haguera presentat cap candidatura per a l'elecció d'Alcalde Pedani, es procedirà pel Conseller d?administració Pública, per iniciativa pròpia o per sol·licitud de la part interessada, a la constitució d'una Comissió Gestora integrada per tres o cine membres, segons que el nucli de població siga inferior o superior a dos-cents cinquanta residents.  
En el cas de que el nombre de membres de la Comissió Gestora, per aplicació de la regla anterior, superarà el terç; del de Regidors que integren l'Ajuntament, el nombre de membres de la Comissió Gestora serà de tres.  
Dos. La determinació del nombre de membres de la Comissió Gestora que pertoca a cada partit, federació, coalició o agrupació d'electors, es portarà a terme per la Junta Electoral de Zona, i cas d'haver conclòs aquesta el seu mandat, es farà pel Conseller d?administració Pública, aplicant el procediment establert en l'article 163 de la Llei Orgànica 5/1985, de 19 de juny, Règim Electoral General, de conformitat amb els resultats de les últimes eleccions per a l'Ajuntament en la Secció o Seccions constitutives de l'Entitat d?àmbit territorial inferior al Municipi afectada.  
La designació dels membres de la Comissió Gestora es farà pel Conseller d?administració Pública, oïts prèviament els representants de cada partit, federació, coalició o agrupació esmentats.  
Tres. Serà President de la Comissió Gestora el membre d'aquesta que havent estat proposat com a candidat pel seu partit, coalició o agrupació d'electors obtinguera en la primera votació major nombre de vots dels membres d'aquella. Si en la primera votació no se'n obtinguera majoria, el Conseller d?administració Pública, designarà el candidat que haja estat proposat pel partit, federació, coalició o agrupació d'electors que haguera obtingut major nombre de vots en les últimes eleccions per a l?ajuntament, en la Secció o Seccions constitutives de l'Entitat d'àmbit territorial inferior al Municipi.  
Article segon  
Un. En les Entitats d'àmbit territorial inferior al Municipi en les quals tot i havent-se elegit Alcalde Pedani encara no s'haguera pogut constituir la Junta Veïnat per falta de designació dels Vocals per part dels representants de les candidatures, es constituirà una Comissió Gestora integrada per l'Alcalde Pedani i dos o quatre membres, segons que el nucli de població siga inferior o superior a dos cents cinquanta residents.  
En el cas que el nombre de membres de la Comissió General, per aplicació de la regla anterior, superarà el terç del de Regidors que integren l'Ajuntament, el nombre de membres de la Comissió Gestora serà de dos, a més de l'Alcalde Pedani ja elegit.  
Dos. La designació dels membres de la Comissió Gestora, excepció feta de l'Alcalde Pedani, es realitzarà d'acord amb el procediment establert en l'apartat dos de l'article anterior.  
Article tercer  
En les Entitats d'àmbit territorial inferior al Municipi de nova creació serà d'aplicació allò disposat en l'article primer, fins que es celebren les eleccions corresponents.  
Article quart  
Un. En el cas de vacant en l'Alcaldia Pedani quan no existesca suplent en la candidatura proclamada en les últimes eleccions, o de vacant en la Presidència de la Comissió Gestora per defunció, renúncia del titular o inhabilitació per sentència judicial ferma, es designarà un nou Vocal, de conformitat amb allò disposat en l'article primer, apartat dos.  
Posteriorment es designarà el President de la Comissió Gestora, d'acord amb el procediment establert en l'article primer, apartat tres.  
Dos. També es designaran nous Vocals, pel procediment establert en l?article primer, apartat dos, quan la vacant o vacants es referisquen als demés membres de la Junta Veïnal o de la Comissió Gestora.  
DISPOSICIO ADDICIONAL  
Les Comissions Gestores constituïdes d'acord amb el que disposa el present Decret exerciran les seues funcions fins la celebració de les següents eleccions locals, i tindran les atribucions que la Llei assigna a la Junta o Assemblea Veïnal. El President de la Comissió Gestora tindrà les atribucions pròpies de l'Alcalde Pedani.  
DISPOSICIO FINAL  
El present Decret vigirà l'endemà del dia de la seua publicació en el Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller d?administració Pública,  
JOAQUIM AZAGRA I ROS


Còpia Permalink ELI